Kraljevsko geografsko društvo

**Kraljevsko geografsko društvo** () je britansko znanstveno društvo osnovano 1830. pod nazivom *Londonsko geografsko društvo* (engl. *Geographical Society of London*) za unaprjeđenje geografskih znanosti pod patronatom kralja Williama IV. Obuhvatilo je 'Udruženje za promicanje otkrića unutarnjih dijelova Afrike'--poznato također kao Afričko udruženje--(osnovao Sir Joseph Banks 1788.), Raleighov klub i Palestinsko udruženje. Kraljica Viktorija je dodjelila Kraljevsku povelju društvu 1859. godine.

## Historija
Članovi osnivači društva su Sir John Barrow, Sir John Franklin i Francis Beaufort. Društvo je bilo ključni suradnik i podupiratelj mnogih slavnih istraživača i ekspedicija, a neki od poznatijih među njima bili su:
* Charles Darwin
* James Kingston Tuckey
* David Livingstone
* William Ogilvie
* Scott of the Antarctic
* Richard Francis Burton
* John Hanning Speke
* George W. Hayward
* Henry Morton Stanley 
* Ernest Shackleton
* Sir Edmund Hillary

Od sredine 19. stoljeća sve do kraja Prvog svjetskog rata ekspedicije pod pokroviteljstvom Kraljevskog geografskog društva često su bile prve novosti na novinskim naslovnicama, a novinari i urednici često su tražili mišljenje predsjednika i upravnih članova društva.

Danas je društvo vodeći svjetski centar za geografsko učenje - podupirući obrazovanje, podučavanje, istraživanje i znanstvene ekspedicije kao i promicanje javnog razumijevanja i uživanja u geografiji. Član je Znanstvenog vijeća (engl. *Science Council*). Društvo se spojilo s Institutom britanskih geografa te je poznato pod ispravnim nazivom kao Kraljevsko geografsko društvo (s Institutom britanskih geografa). Glavni uredi Društva nalaze se u Lowther Lodgeu u Kensingtonu u Londonu.

## Uprava i bivši predsjednici
### Vijeće

Društvom upravlja Kolegij staratelja (engl. *Board of trustees*) nazvan Vijeće (engl. *Council*) na čijem se čelu nalazi predsjednik. Članovi vijeća i predsjednik biraju se među drugovima (engl. *Fellow*), tj. članovima društva. Vijeće se sastoji od 25 članova od kojih 22 izabiru drugovi na službu u trogodišnjem trajanju. Uz izabrane staratelje postoje i počasni članovi (engl. *Honorary members*), među kojima je Duke of Kent kao počasni predsjednik i Michael Palin kao počasni dopredsjednik) koji sjede na vijeću.

### Odbori
Društvo ima pet specijalističkih savjetodavnih odbora
* Edukacijski odbor (*Education Committee*)
* Istraživački odbor (*Research Committee*)
* Ekspedicijski i terenski odbor (*Expedition and Fieldwork Committee*)
* Odbor za informacijske resurse (*Information Resources Committee*)
* Financijski odbor (*Finance Committee*)

### Izabrani popis bivših predsjednika
* Frederick John Robinson, 1st Viscount Goderich The Earl of Ripon (1830.-1833.)
* Sir Roderick Murchison (1851.-1853.) 
* Sir Henry Creswicke Rawlinson (1871.-1873. i 1874.-1876.)
* Sir Clements Robert Markham (1893.-1905.)
* Sir George Taubman Goldie (1905.-1908.)
* Bojnik Leonard Darwin (1905.-1911.)
* Pukovnik Sir Thomas Hungerford Holdich (1919.-1922.)
* Sir James Wordie 
* Raymond Priestley (1961.-1963.)
* Sir Laurence Dudley Stamp (1963.-1966.)
* Lord Shackleton (1971.-1974.) 
* Sir Crispin Tickell (1989.-1993.)
* George Jellicoe, 2nd Earl Jellicoe (1993.-1997.)
* John Palmer, 4th Earl of Selborne (1997.-2000.)

## Članstvo
Postoje četiri kategorije individualnog članstva:

### Redovito članstvo
Bilo tko sa zanimanjem za geografiju može podnijeti zahtjev da postane članom RGS-a.

### Mladi geograf
Ljudi između 14 i 24 koji trenutno studiraju, nedavno diplomirani geograf ili srodni subjekt.

### Družba
Družba unutar društva se dodjeljuje svakome iznad 21 godine koji pokazuje opsežno sudjelovanje u geografiji (kroz istraživanje, publikacije, profesiju itd.) i/ili je bio redoviti član društva tijekom pet proteklih godina. Aplikanta mora predložiti i podržati postojeći drug, a izabire ga Vijeće. Drugovima je dopuštena uporaba postnominalnog FRGS.

### Postdiplomski član Društva
Otvoreno je svakom postdiplomskom studentu geografije ili pridruženom subjektu na britanskom sveučilištu.

## Povlašteni geograf
Od 2002. godine društvu je omogućeno dodjeljivanje statusa Povlaštenog geografa (engl. *Chartered Geographer*). Status Povlaštenog geografa mogu steći samo oni koji posjeduju akademski stupanj unutar geografije ili srodnih predmeta te imaju najmanje 6 godina geografskog iskustva ili 15 godina geografskog radnog iskustva za one bez stupnja. Biti nagrađen statusom Povlaštenog geografa omogućuje uporabu postnominalnih slova C Geog i dokaz je privrženosti kontinuiranom profesionalnom razvoju i najvišim profesionalnim standardima.

Povlašteni geograf (Učitelj) (engl. *Chartered Geographer (Teacher)*) je profesionalna akreditacija dostupna učiteljima koji mogu demonstrirati kompetentnost, iskustvo i profesionalizam u uporabi geografskog znanja ili vještina unutar i izvan učionice, te koji su privrženi održavanju svojih profesionalnih standarda kroz tekući kontinuirani profesionalni razvoj (CPD, engl. *continuing professional development*).

## Istraživačke grupe
Društvo nije samo znanstveno tijelo već također provodi istraživanja u sljedećim istraživačkim grupama.

## Nagrade i priznanja
Društvo također dodjeljuje mnoge nagrade onim geografima koji su doprinijeli napretku geografije.

Najprestižnija nagrada su **Zlatne medalje** (engl. *Gold Medals*, Osnivačka medalja 1830. i Patronova medalja 1838.). Nagrada se dodjeljuje za "poticanje i promicanje geografske znanosti i otkrića", a potvrđuje je kraljica Elizabeta II. Nagrada je prvotno bila godišnji dar od pedeset gvineja koju je kralj William IV. prvi put dodjelio 1831. s ciljem "utemeljenja premije za poticanje i promicanje geografske znanosti i otkrića". Društvo je odlučilo 1839. promijeniti ovu novčanu nagradu u dvije zlatne medalje: Osnivačku medalju (engl. *Founder's Medal*) i Patronovu (engl. *Patron's Medal*). Nagradu su dosad primili slavni geografi poput Davida Livingstonea (1855.), Naina Singha Rawata (1876.), baruna Ferdinanda von Richthofena (1878.), Alfreda Russela Wallacea (1892.), te Fredericka Courtneyja Selousa (1893.) kao i noviji dobitnici poput profesora Williama Morrisa Davisa (1919.), Sir Halforda Johna Mackindera (1945.), profesora L. Dudleyja Stampa (1949.), profesora Richarda Chorleyja (1987.) i profesora Davida Harveyja (1995.). Godine 2004. Harish Kapadia je dobio Patronovu nagradu za doprinose geografskim otkrićima i planinarenju na Himalaju, pa je tako postao drugi Indijac u povijesti koji je primio tu nagradu. Godine 2005. profesoru Sir Nicholasu Shackletonu dodjeljena je Osnivačka medalja za istraživanje u području kvartarne paleoklimatologije, a profesoru Jeanu Malaurieu je dodjeljena Patronova medalja za cjeloživotno proučavanje Arktika i njegovih stanovnika.

Ukupno društvo dodjeljuje 17 medalja i nagrada uključujući Počasno članstvo i Družbu.
Neke od ostalih nagrada koje društvo dodjeljuje uključuju:
* Victoria Medal (1902.) za "*istaknute zasluge u istraživanju geografije*"
* Murchsion Award (1882.) za "*publikaciju koja će prema procjenama uvelike doprinijeti geografskoj znanosti u sljedećim godinama*"
* Back Award (1882.) za "*primijenjena ili znanstvena geografska istraživanja koja su izrazito doprinijela razvoju nacionalne ili internacionalne javne politike*"
* Cuthbert Peak Award (1883.) za "*ona napredna geografska znanja o ljudskom učinku na okoliš kroz primjenu suvremenih metoda uključujući promatranje zemlje i kartiranje*"
* Edward Heath Award (1984.) za "*geografsko istraživanje Europe ili svijeta u razvoju*"

Društvo također dodjeljuje 16 priznanja u različite svrhe u rasponu od priznanja potvrđenim istraživačima preko ekspedicija i terenskih timova do fotografija i medijskih priznanja. Priznanja Ralph Brown i Gilchrist Fieldwork najveća su priznanja koje dodjeljuje društvo, a svako vrijedi £15,000.

## Povezano
* Geographical Magazine 
* Royal Scottish Geographical Society
* Royal Institution
* Popis Kraljevskih društava
* Znanstvena društva
* Popis britanskih profesionalnih tijela
* Povijest znanosti

## Napomene

## Reference
* Nagendra, Harini (1999). ''Re-discovering Nain Singh''. Indian Institute of Science.

## Literatura
* Mill, H.R. (1930) *The record of the Royal Geographical Society, 1830-1930*, London : Royal Geographical Society, 288 p.
* Royal Geographical Society (2005) *To the ends of the Earth : visions of a changing world : 175 years of exploration and photography*, London : Bloomsbury,  
* Winser, S. (Ed.) (2004) *Royal Geographical Society with the Institute of British Geographers expedition handbook*, New ed., London : Profile, 

## Vanjske veze

* Kraljevsko geografsko društvo
* Slikovna knjižnica Kraljevskog geografskog društva
* Službene web stranice Kraljevskog geografskog društva s ogromnim izborom RGS slika
* Arhivski materijal vezan uz Kraljevsko geografsko društvo pri Nacionalnom registru arhiva u UK-u